OpenLLM-France/wikimedia huggingface dataset:
# Epepeotes desertus

Epepeotes desertus Epepeotes generoko kakalardo Cerambycidae familiakoa da, Lamiinae subfamiliakoa. Lineo ikerlariak 1758an zientifikoki deskribatu zuen. Indonesian eta Filipinetan banatzen da. 18-36 milimetroko luzetara neurtzen du.

## Azpiespezieak

* Epepeotes desertus desertus (Linnaeus, 1758)
* Epepeotes desertus obscurus Aurivillius, 1926
* Epepeotes desertus rhobetor (Newman, 1842)

## Erreferentziak

* ↑ «Epepeotes desertus». Base de données Titan sur les Cerambycidés ou Longicornes

## Kanpo estekak

* Datuak: Q5382107
* Multimedia: Epepeotes desertus / Q5382107
* Espezieak: Epepeotes desertus
# Eskriba eseria

Eskriba eseria —Louvreko eskriba eseria izenez ere ezaguna— Egiptoko V. dinastiako eskulturak eman zuen estatuarik nabarmenenetako bat da, eta Egiptoar zibilizazio osoko ospetsuenetako eta hobekien kontserbatuenetako bat. K.a.1 eta K.a. 2016. urteen bitartean zizelkatu zuten.
Egipto bere garairik loriatsuenean zegoen, eta piramideen eraikuntza alde batera utzi zen garai batean egin zen: artisauek zelai gehiago hartzen dituzte, hilobi eta tenpluek arkitektura konplexuago bat dute, eta artea objektu txikiagoez arduratzen da, eguneroko bizitza irudikatuz. Eskribak, estatu biziki zentralizatuan ezinbestekoak direnak, sarri irudikatuak dira.

## Lanaren azterketa

Estatua hau, Saqqarako nekropolian aurkitu zen, Niloren mendebaldeko ibarrean dagoena, antzinako Menfis hiriaren parean, Egiptoko Antzinako Inperioaren hiriburua izan zena, eta, uste denez, administrazioko maila altuko funtzionario bat irudikatzen du. Hilobi batetako gurtza kaperan jarria, estatuak, zeremonietan parte hartzen zuen eta hildakoarentzako ofrendak jasotzen zituen, eta, ondorioz, hil funtzio bat zuen.
Artistak, eskriba eserita eta hankak gurutzatuta zegoela eta hauen gainean luzatutako papiro bat duela idazten ari zen bitartean irudikatu zuen, eskriba bezala bere lana egiteko zorian dagoen bitartean, ondorioz, eskuan kalamu bat duelarik. Janzki gisa, shenti bat darama, non papiroa jartzen duen.
Kareharriz, harkaitz beiraz, kobrez eta magnesioz egina, bere aurpegia adi dago, eta bere begirada, bizia da; gorputzaren zati hau oso errealista da, masailgainak nabarmentzen dira eta masailak hutsik daude, begiek xehetasun ugari dituzten bitartean. Eskuak, xehetasunari nolabaiteko arreta jarriz zizelkatuak daude. Bere postura pixkat hieratikoa da, eta bere jarrera, zurruna. Forma ugari ditu, sabelaldean, bere loditasuna nabarmentzen dutenak. Bere kontserbazio egoera onak, antzinako polikromia ikustea ahalbidetzen du, kolore ezberdinen erabilpenarekin.
Antzinako Inperioko eskultura, jarrera nahiko hieratiko bategatik bereizten zen; eta, beraz, nahiko bitxia da lan honen errealismoa eta eskribaren loditasunaren irudikapena. Ez ohikoa da, baita ere, bere lana egiten ari dela irudikatzea. Errealismoaren beste xehetasun bat, begiak dira, oso xehetuak.
Gaur egun, estatua, Louvre museoan dago, Parisen.
* Eskuen eta papiroaren xehetasuna.
* Albotik ikusita.
* Atzealdetik ikusita.
* Eskua.

## Ezaugarriak

* Materiala: kareharri polikromatua.
* Begiak kuartzo zurizkoak, ebanozkoak eta harkaitz beirazkoak dira.
* Altuera: 53 zentimetro.

## Kanpo estekak

* (Frantsesez) Eskriba eseriaren deskribapena, Louvre museoaren webgunean.
* Hiru dimentsioko ikuspegia.
* Datuak: Q378034
* Multimedia: The Seated Scribe / Q378034
# Eskrima 2020ko Udako Olinpiar Jokoetan - Emakumezkoak taldeka ezpata

Emakumezkoen ezpata taldeka txapelketa 2020ko Udako Olinpiar Jokoetan Mahukari Messen ospatu zen 2021eko uztailaren 27en. 8 herrialdeko 24 eskrimalarik hartu zuten parte, hiru talde bakoitzeko.

## Emaitzak

| Final laurdenak | Final laurdenak | Finalerdiak | Finalerdiak | Finala | Finala |
| Txina | 44 | | |
| Hong Kong | 32 | | |
| Hong Kong | 32 | Txina | 29 |
| | | Hego Korea | 38 |
| Ameriketako Estatu Batuak | 33 | Hego Korea | 38 |
| Hego Korea | 38 | | | | |
| Hego Korea | 38 | | | Hego Korea | 32 |
| | | | | Estonia | 36 |
| ROC | 31 | | | Estonia | 36 |
| Italia | 33 | | | | |
| Italia | 33 | Italia | 34 | | |
| | | Estonia | 42 | Brontzea | Brontzea |
| Estonia | 29 | Estonia | 42 | Brontzea | Brontzea |
| Polonia | 26 | | | | |
| Polonia | 26 | | | Txina | 21 |
| | | | | Italia | 23 |
5-8 plazen txapelketa
| 5–8 postuen finalerdia | 5–8 postuen finalerdia | Bosgarren postua | Bosgarren postua |
| Hong Kong | 31 |
| Ameriketako Estatu Batuak | 42 | | |
| Ameriketako Estatu Batuak | 42 | Ameriketako Estatu Batuak | 33 |
| | | Polonia | 26 |
| ROC | 25 | Polonia | 26 |
| Polonia | 31 | | |
| Polonia | 31 | Zazpigarren postua | Zazpigarren postua |
| | | Hong Kong | 28 |
| | | ROC | 27 |

## Sailkapena

| Pos. | Taldea | Eskrimalaria |
| 01 ! | Estonia | Julia Beljajeva Irina Embrich Erika Kirpu Katrina Lehis |
| 02 ! | Hego Korea | Choi In-jeong Kang Young-mi Lee Hye-in Song Se-ra |
| 03 ! | Italia | Rossella Fiamingo Federica Isola Mara Navarria Alberta Santuccio |
| 4 | Txina | Zhu Mingye Xu Anqi Lin Sheng Sun Yiwen |
| 5 | Ameriketako Estatu Batuak | Anna van Brummen Katharine Holmes Kelley Hurley Courtney Hurley |
| 6 | Polonia | Ewa Trzebińska Magdalena Piekarska Aleksandra Jarecka Renata Knapik-Miazga |
| 7 | Hong Kong | Kaylin Hsieh Vivian Kong Coco Lin Chu Ka Mong |
| 8 | ROC | Yulia Lichagina Violetta Khrapina Aizanat Murtazaeva Violetta Kolobova |

## Erreferentziak

* ↑ (Ingelesez) «Fencing - Olympic Schedule & Results | Tokyo 2020» .. (Noiz kontsultatua: 2021-08-10).

## Kanpo estekak

* Datuak: Q65240396
# Eskrima 2020ko Udako Olinpiar Jokoetan - Emakumezkoak taldeka florete

Emakumezkoen florete taldeka txapelketa 2020ko Udako Olinpiar Jokoetan Mahukari Messen ospatu zen 2021eko uztailaren 29an. 8 herrialdeko 24 eskrimalarik hartu zuten parte, hiru talde bakoitzeko.

## Emaitzak

| Final laurdenak | Final laurdenak | Finalerdiak | Finalerdiak | Finala | Finala |
| Txinako Errepublika (ROC) | 45 | | |
| Egipto (EGY) | 21 | | |
| Egipto (EGY) | 21 | Txinako Errepublika (ROC) | 45 |
| | | Ameriketako Estatu Batuak (USA) | 42 |
| Japonia (JPN) | 36 | Ameriketako Estatu Batuak (USA) | 42 |
| Ameriketako Estatu Batuak (USA) | 45 | | | | |
| Ameriketako Estatu Batuak (USA) | 45 | | | Txinako Errepublika (ROC) | 45 |
| | | | | Frantzia (FRA) | 34 |
| Frantzia (FRA) | 45 | | | Frantzia (FRA) | 34 |
| Kanada (CAN) | 29 | | | | |
| Kanada (CAN) | 29 | Frantzia (FRA) | 45 | | |
| | | Italia (ITA) | 43 | Brontzea | Brontzea |
| Hungaria (HUN) | 32 | Italia (ITA) | 43 | Brontzea | Brontzea |
| Italia (ITA) | 45 | | | | |
| Italia (ITA) | 45 | | | Italia (ITA) | 45 |
| | | | | Ameriketako Estatu Batuak (USA) | 23 |
5-8 plazen txapelketa
| 5–8 postuen finalerdia | 5–8 postuen finalerdia | Bosgarren postua | Bosgarren postua |
| Egipto (EGY) | 27 |
| Japonia (JPN) | 45 | | |
| Japonia (JPN) | 45 | Japonia (JPN) | 31 |
| | | Kanada (CAN) | 45 |
| Kanada (CAN) | 45 | Kanada (CAN) | 45 |
| Hungaria (HUN) | 33 | | |
| Hungaria (HUN) | 33 | Zazpigarren postua | Zazpigarren postua |
| | | Egipto (EGY) | 28 |
| | | Hungaria (HUN) | 45 |

## Sailkapena

| Pos. | Taldea | Eskrimalaria |
| 01 ! | ROC | Inna Deriglazova Adelina Zagidullina Larisa Korobeynikova Marta Martyanova |
| 02 ! | Frantzia | Anita Blaze Astrid Guyart Pauline Ranvier Ysaora Thibus |
| 03 ! | Italia | Erica Cipressa Arianna Errigo Martina Batini Alice Volpi |
| 4 | Ameriketako Estatu Batuak | Jacqueline Dubrovich Lee Kiefer Nicole Ross Sabrina Massialas |
| 5 | Kanada | Alanna Goldie Jessica Guo Eleanor Harvey Kelleigh Ryan |
| 6 | Japonia | Sera Azuma Yuka Ueno Sumire Tsuji Rio Azuma |
| 7 | Hungaria | Fanni Kreiss Kata Kondricz Flóra Pásztor Aida Mohamed |
| 8 | Egipto | Yara El-Sharkawy Noha Hany Mariam El-Zoheiry Noura Mohamed |

## Erreferentziak

* ↑ (Ingelesez) «Fencing - Olympic Schedule & Results | Tokyo 2020» .. (Noiz kontsultatua: 2021-08-10).

## Kanpo estekak

* Datuak: Q65240386
# Eskridge (Kansas)

Eskridge Kansasko hiri bat da. Wabaunsee konderrian kokatua dago. 2010ean 534 biztanle zituen, 1,35 kilometro koadrotan banatuta.

## Ikus, gainera

* Wabaunsee konderria

## Kanpo estekak

* Datuak: Q1921823
* Multimedia: Eskridge, Kansas / Q1921823
# Edgar Artunduaga

Edgar Artunduaga Sánchez (Villarrica, Tolima, 1953ko urriaren 3a – Neiva, Huila, 2019ko ekainaren 25a) kolonbiar kazetaria, idazlea eta politikaria izan zen. 2018ko urtarriletik hil zen arte, Artunduaga Noticias eta Artunduaga Pregunta lo que la Gente se pregunta programen zuzendaria izan zen, bere jabetzako Sistema AS kateko Huila Stereo irratian.

## Biografia

Tolimako Villarrican jaioa, Huilako Pitaliton erroldatua zegoen. Bere bizitzan zehar, 40 urte baino gehiagoz kazetaritza politikora dedikatu zen, politikari eta gobernuen kritika eta zentsura objektu izanik, bere kazetaritza-estilo kritiko eta sutsuagatik, bere irratia eta telebista espazioetan agerian jartzen zituen ustelkeria salaketak ikusita.
Errepublikako senataria izan zen, 2002an herri bozketaz hautatua.
Artunduagak hainbat komunikabidetan lan egin zuen, bai Huila departamenduan, bai Bogota hirian, non kazetaritza-ibilbide oparoa eta arrakastatsua izan zuen.
El Espacio egunkarian zutabegile gisa lan egin zuen, baita kazetari eta informazio guneen zuzendari ere Radio Santa Fe, Caracol Radio, Todelar, Radio Súper eta Emisora Minuto de Dios kateetan. Era berean, telebistan, hainbat albistegitan kazetari eta aurkezle lanetan aritu zen, eta baita Errepublikako Kongresuko albistegiak zuzendu ere.
Aspaldiko kazetari kolonbiar ospetsu askok herrialdeko gai politikoei buruz informatutako berriemaileetako bat zela aitortu zuten.
Oso adiskidetasun estua mantendu zuen beste kazetari batekin, Hernán Peláez Restreporekin, bere profesionaltasunagatik eta izateko moduagatik miresten zuena, 2001ean Édgar Artunduaga Caracol Irratitik atera zelako Hernán Peláezek La Luciérnagako zuzendari izateari utzi zion. Andrés Pastrana Arango garaiko Kolonbiako presidenteak presionatuta, horrela bere lankide eta lagunari elkartasuna adieraziz.
Bihotzekoak jota hil zen bere etxean, Huila departamenduko Neiva hirian dagoena, Huila Stéreo irratiaren albistegia egitera irteteko prestatzen ari zenean.

## Erreferentziak

* ↑ Murió el periodista Édgar Artunduaga

## Kanpo estekak

* Web Ofiziala
* 'Irratia gogoaren eszenatokia da': Edgar Artunduaga
* Datuak: Q18643822
* Multimedia: Edgar Artunduaga / Q18643822
# Edgar Dale

Edgar Dale (1900eko apirilaren 27a - 1985eko martxoaren 8a) estatubatuar pedagogo eta hezitzailea izan zen. Bere ekarpenik handiena Esperientziaren konoa da. Dale jaunak ekarpen handiak egin zituen entzunezko eta ikus-entzunezkoen bidezko irakaskuntzari. Filmak aztertzeko metodologiari ere ekarpen handiak egin zizkion.

## Idazlanak

Bere doktorego tesia: Factual Basis for Curriculum Revision in Arithmetic with Special Reference to Children's Understanding of Business Terms.

## Erreferentziak

* ↑ (Gaztelaniaz) Gascón, Nacho. (2020-02-13). «El mito pseudocientífico de las pirámides de aprendizaje.» El Blog del Pere Maria (Noiz kontsultatua: 2023-03-29).
* ↑ (Gaztelaniaz) Umáximo. «La pirámide de aprendizaje de Edgar Dale: ¿Mito o realidad?» www.umaximo.com (Noiz kontsultatua: 2023-03-29).

## Ikus, gainera

* Ikaskuntza-piramide.
* Datuak: Q2884904
* Multimedia: Edgar Dale / Q2884904
# Edgar Douglas Adrian

Edgar Douglas Adrian OM PRS (Londres, 1889ko azaroaren 30a - Cambridge, 1977ko abuztuaren 4a) britainiar fisiologoa izan zen.
Westminsterreko High School-en ikasi zuen Bigarren Hezkuntzan eta natur zientziak Cambridgeko Trinity College-n, medikuntzan lizentziatu zelarik 1915ean. Lehen Mundu Gerran Londresko St Bartholomew Hospital-en lan egin zuen, nerbio-nahasteak zituzten soldaduak tratatuz. Cambridgera itzuli zen 1919an eta 1925ean giza zentzumenen organoetan nerbio-bultzadak aztertzen hasi zen, nerbio-zuntzetan unekoa korrontea neurtzeko aukera frogatuz anplifikadorea aplikatuz.
Royal College of Physicianseko irakaslea (Sharpey katedra, 1925) izan zen, Royal Society-koa (Foulerton katedra, 1929 – 1937) Cambridgeko Unibertsitatekoa (Fisiologia katedra, 1937 – 1951). 1951tik Trinity College-eko zuzendaria izan zen.
1932an Medikuntzako Nobel Saria jaso zuen neuronen eta nerbio-zelula motorren funtzioei buruz, Sir Charles Scott Sherrington-ekin partekatu zuen saria.
1950ean Royal Societyko presidente izendatu zuten.

## Idazkiak

* The Basis of Sensation (Sentsazio Oinarriak), (1928).
* The Mechanism of Nervous Action (Nerbio Ekintzaren Mekanismoa), (1932).
* The Physical Basis of Perception (Pertzepzioaren Oinarri fisikoak), (1947).

## Kanpo estekak

* (Ingelesez) Nobel Institutuko biografia
* Datuak: Q231292
* Multimedia: Edgar Adrian, 1st Baron Adrian / Q231292
# Edgar Allen Poe

Edgar Allen Poe filma David Wark Griffith zinemagilearen lana da, 1909. urtekoa.

## Pertsonaiak

* Herbert Yost
* Linda Arvidson
* Arthur V. Johnson
* Charles Perley
* David Miles
* Anita Hendrie

## Erreferentziak

* ↑ Edgar Allan Poe
* ↑ Kevin J. Hayes, University Kevin J Hayes. The Cambridge Companion to Edgar Allan Poe

## Kanpo estekak

* imdb.com
* Datuak: Q691055
* Multimedia: Edgar Allan Poe (film) / Q691055
# Edgar Baketsua

Edgar (antzinako ingelesez: Ēadgār, ēadgār ahoskatua; c. 943-Winchester, Hampshire, 975eko uztailaren 8a), Baketsua edo Bakezalea deitua, Mercia eta Northumbriako erregea 957-959 bitartean eta anglosaxoi guztien erregea 959-975 bitarteko urteetan. Edmond I.aren semea. San Dunstan Canterburyko artzapezpiku izendatu zuen. Bakea ezarri zuen saxoien eta daniarren artean.

## Erreferentziak

* ↑ Lur entziklopedietatik hartua.
* Datuak: Q192925
* Multimedia: Edgar of England / Q192925
# Edgar Evans

Edgar Evans kontramaisua (Rhosili, Erresuma Batua, 1876ko martxoaren 7a - Antartika, 1912ko otsailaren 17a) Robert Falcon Scott-en laguntzailetako bat izan zen 1911-1912an Hegobururako zoritxarrez amaitu zen espedizioan.

## Biografia

Evans Galesen jaio zen, marinel baten semea. 1891an Royal Navy-n sartu zen, eta 1899an HMS Majestic-en hasi zen zerbitzua, non Scott Torpedo teniente izan zen. Evans-ek Scott-en lehen Antartikarako espedizioarekin bat egin zuen, RRS Discovery-n ontziratuz 1901 eta 1904. urteetan zehar. William Lashly-rekin batera, Scott lagundu zuen bere lerazko bidaian "Furthest West-raino" (hurruneko mendebaldea) Victoria Lurraren barruan 1903an.
Roland Huntford-ek, Scott-en biografoak, Evans "zezen lepoko erraldoi bat" eta " emakumezale garagardozale" gisa deskribatzen zuen eta "gutxi falta zitzaiola lodiegi izateko" Scott-en bigarren espedizioaren datan Terra Novarekin. Nova. Evans Zeelanda Berrian lehorrean geratzeko zorian egon zen mozkortu eta itsasontzitik erori zenean itsasontziratzean. Hala eta guztiz ere, Evans Scott-en gogokoenetako bat zen, gertakari horri ez ikusiarena egitea erabaki zuena.
Scottek Evans aukeratu zuen polora iristeko taldekide gisa, Henry Robinson Bowers tenientearekin, Lawrence Oates-ekin eta Edward Adrian Wilson doktorearekin batera. Hego Polora 1912ko urtarrilaren 17an iritsi ziren baina Roald Amundsen Norvegiarrak hilabete bat lehenago iritsi zela aurkitu zuten. Bueltako bidaia penagarria izan zen. Evansek esku batean ebaki bat egin zuen istripu batean polora iritsi baino gutxi lehenago, eta, eskorbuturen ondorioz, zauria ez zen sendatu. Partidako guztiek hotza eta elikadura falta jasan zuten, baina gehien kaltetu zena Evans izan zen, buruz eta fisikoki hondatzen hasi zenean, zauri bat buruan jasan zitekeena otsailaren 4an errail batera erori zenean, bere egoera okerrera egitea eragin zuena. Atzamarretan eta sudurrean izozteak ere jasan zituen.
Otsailaren 16an, Beardmore Glaziarrean ezarritako basetik gertu, Evansek kolapso bat sufritu zuen. Biharamun goizean, bere lagunek ezin izan zuten esnatu, oso damututa atzean uzteko behartuta egon zirelarik eta bidaia jarraitzeko lerak arrastatuz hurrengo horniduren biltegira; geroago, itzuli ziren lera huts batean hartzeko. Gau hartan hil zen oihal-etxolan. Scotten egunkariak ez du aipatzen gorputzarekin zer egin zuten, eta espedizioko beste kideak ere ez ziren itzuliko bidaiatik bizirik atera.
Edgar Evans ez genuke nahastu behar Edward Evans "Teddy" tenientearekin, Scott-en bigarren agintaria Terra Nova espedizioan.
* Datuak: Q979325
* Multimedia: Edgar Evans / Q979325
# Edgar Eskoziakoa

Edgar Eskoziakoa, (Eskoziako gaeleraz: Eagar mac Mhaoil Chaluim), ezizenez Probus, hots, "Ausarta" (1074, Eskozia – 1107, Edinburgh, Eskozia) Eskoziako Erresumako errege bat izan zen, garai hartan Alba erresuma izenaz ezagutzen zena.

## Biografia

Malcolm III.a eta Margarita Wessexkoaren laugarren semea zen. 1094an Donald III.a osabak bere anaiordea zen Duncan II.a erregea hil zuen.
Edgarrek Gilen II.a Ingalaterrakoaren babesarekin Lothian ingurua kontrolatzeari ekin zion 1095tik aurrera, eta Donald III.a 1097an ondorengorik gabe hil zenean. Oinordekoa izan gabe eskuraturiko erregetza izan arren ez zuen barne krisirik izan bere erregealdian.
1098an Magnus III.a Norvegiakoarekin ituna sinatu zuen mendebaldeko mugak egonkortzeko, horretarako Hebridak eta Kintyre eman zizkion. 1107an hil zen Edinburghen, oraindik argitu gabe dago nola hil zen.
* Datuak: Q332140
* Multimedia: Edgar of Scotland / Q332140
# Errealitate simulatu

Errealitate simulatua errealitatea simulazio bat izan daitekela baieztatzen duen proposamena da, beharbada ordenagailu bidez, "benetazko" errealitatetik ezberdindu ezin daitekeen maila batera iristeraino. Simulazio batean barnean bizi direla jabetzen diren ala ez diren adimen konszienteak lituzke. Gere bertsiorik latzenean, "simulazioaren hipotesiak" jada ziurrenik, ala ustez, errealitate simulatu horretan bizi garela baieztatzen duena da.
Kontzeptu hau gaur egungo errealitate birtualaren kontzentutik ezberdinda da, azken hau tekonologikoki lorgarria baita. Errealitate birtuala "benetazko" errealitatetik erraz ezberdindu daiteke; partaideek ez dute inoiz bizi dutenari buruzko zalantzarik. Aldiz, errealitate simulatua "benetazko" errealitatetik ezberdintzea oso zaila edo ezinezkoa litzateke.
Errealitate simulatuaren ideiak zenbait galdera barne hartzen ditu:
* Errealitate simulatu batetan gauden esatea posiblea al da?
* Errealitate simulatua eta "benetazko" errealitatearen artean ezberdintasun bakarren bat ba ote dago?
* Errealitate simulatu batean bizi garela jabetzen baldi bagara nola jokatu beharko genuke?

## Ikus gainera

* Errealitate birtual

## Kanpo estekak

* Datuak: Q785290
* Multimedia: Simulated reality / Q785290
# Erreberentzia

Erreberentzia begirunearen erakusgarri egiten den gorputz makurtzea da. Askotan, erreberentzia bat buruaren inklinazio azkar bat besterik ez da, baina gerritik egindako inklinazio sakon bat edo belauniko bat ere izan daiteke (kristauen kasua). Pertsona batek erreberentzia bat egiten duen egoerak asko aldatzen dira kulturen artean.

## Erreferentziak

* ↑ Euskaltzaindia. Erreberentzia. in: Euskaltzaindiaren Hiztegia..

## Kanpo estekak

* Datuak: Q1354895
* Multimedia: Bowing / Q1354895
# Errebal

Errebala (arabieraz: رَبَض‎, rabaḍ, andalustar arabieraz «arrabáḍ» bilakatu eta hortik dator hitza) hirietan, bazterreko auzoa da. Erdi Aroan, Europako hirien hazkundearen ezaugarria izan zen, harresiz kanpoko berezko hiri-eraketa jaio zen. Harresi edo hesi berriak eraikitzeak, udal perimetroa handitzeko, antzinako errebalak hirian auzo bezala sartzea eragiten zuen.

## Erreferentziak

* ↑ Euskaltzaindia. Errebal. in: Euskaltzaindiaren Hiztegia..
* ↑ (Gaztelaniaz) Del Amo Horga, Luz María. (2002). Cercas, puertas y portillos de Madrid, (S.XVI-XIX). Universidad Complutense, 58-9 or..

## Kanpo estekak

* Datuak: Q11679959
# Errebelazio

Erlijioan eta teologian, errebelazioa, halaber goi-agerkundea edo agerkundea, jakintza bat jainkotasun edo naturaz gaindiko izatetik jasotzeari eta jakintza horri berari deritzo. Erlijio anitzetako testu sakratuak eta profeziak errebelazioz jasoak direla sinesten da.

## Ikus, gainera

* Errebelazioa

## Kanpo-estekak

* Errebelazioa, Gizapedian.
# Errebelazioa

Errebelazioa honakoa izan daiteke:
* Apokalipsia, Bibliaren azken liburua.
* Errebelazioa, jainkotiar mezua emateko bideetako bat.
# Erreberberazio

Erreberberazioa soinuaren islapenaren ondorioa den fenomenoa da. Jatorrizko soinua isildu denetik, uhinen islapenagatik, soinuaren luzapenean datza. Islatutako uhin hauek ez dute 0,1 segundo edo 17 metro baino gehiagoko atzerapena, horiek iraunkortasun akustikoaren balioak baitira.
Areto txiki batean antzemanezina izan daiteke, baina geroz eta handiagoa denean orduan eta nabarmenagoa da. Gela baten erreberberazioa jakiteko parametro fisikoak erabiltzen dira, horietako bat erreberberazio denbora da.

## Ikus, gainera

* Erreberberazio-gela

## Kanpo estekak

* Datuak: Q468809
* Multimedia: Echo (acoustics) / Q468809
# Errebisionismo

Errebisionismoa errotuta dauden eta gehiengoak onartuak dituen teoria oinarriak aldatu edo berritu zaleen jokabidea. Hainbat arlotan erabiltzen da terminoa, hala nola politikan, filosofian, erlijioan eta ekonomia-alorretan. Marxismoan, haren oinarriak aldatu zituen mugimendua da, Eduard Bernstein buru zuena. Horren teoriak sozialismo demokratiko eta berritzailearen oinarri izan ziren. Errebisionismo hitzak erdeinuzko zentzua zuen marxista ortodoxoen artean.

## Ikus, gainera

* Errebisionismo historiko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1248702
# Errebalida

Errebalida Espainian Batxilergo-titulua eskuratzeko azterketa da, Espainiako hezkuntzaren historiako aldi batzuetan ezarritakoa:
* 1953-1970 bitartean (ikusi Irakaskuntza Ertainaren Ordenazio Legea (Espainia, 1953);
* 2013ko LOMCE hezkuntza-legeak aurreikusitakoa, baina egun indarrik gabe dagoena.

## Ikus, gainera

* Selektibitatea

## Kanpo estekak

* Datuak: Q31187842
# Errebantxismo

Errebantxismoa (frantsesez: Revanchisme, Mendekua), herrialde batek, sarri gerra edo mugimendu sozial baten ondorioz jasandako lurralde galerak iraultzeko borondatearen adierazpen politikoa da. Termino bezala, errebantxismoa, 1870eko hamarkadako Frantzian sortu zen, Frantzia-Prusia gerraren ondoren, frantziar porrota mendekatu eta Alsazia-Lorrenako lurralde galduak berreskuratu nahi zituzten nazionalisten artean.
Errebantxismoak pentsamendu patriotiko eta justizia erretributibotik ateratzen du bere indarra, eta askotan faktore ekonomiko edo geopolitikoek eragiten dute. Muturreko ideologo errebantxistek, askotan, harrapakari jarrera bat adierazten dute, euren helburuak, beste gerra baten emaitza positiboaren bidez lor daitezkeela iradokiz. Irredentismoarekin lotzen da, nazio kultural eta etnikoaren zati bat bere estatu-nazio egokiaren mugetatik kanpo "atzeraezin" geratzen delako ikuskerarekin.
Politika errebantxista, sarri, nazio bat estatu-nazio batekin identifikatzean oinarritzen da, sarri, nazionalismo etnikoaren sentimendu sakon errotuak mugiaraziz, talde etnikoko kideak bizi diren Estatutik kanpoko lurraldeak aldarrikatuz, eta nazionalismoa esku gogorrez erabiliz helburu hauen babesa mugiarazteko. Justifikazio errebantxistak, askotan, "antzina-antzinatik" lurralde baten okupazio zaharrean edo are autoktonoan oinarritutakotzat aurkezten dira, eta baieztapen hori errebantxismoan eta irredentismoan inplikatu ohi da, eta bere proposatzaileen begietara justifikatzen ditu.

## Erreferentziak

* ↑ Jay, Robert. (1984-01-01). «Alphonse de Neuville's "The Spy" and the Legacy of the Franco-Prussian War» Metropolitan Museum Journal 19/20: 151–162. doi:10.2307/1512817. ISSN 0077-8958. (Noiz kontsultatua: 2020-09-07).

## Kanpo estekak

* Datuak: Q1136718
* Multimedia: Revanchism / Q1136718